Standard bruk av beskyttelsesutstyr ved dråpesmitteregime:

Smittefrakk

Hansker

Kirurgisk munnbind

Risikourdering av behovet for annet beskyttelsesutstyr ved dråpesmitteregime

Smitterisikoen ved luftveisinfeksjoner øker med økt kontakttid og ved kontakt med pasienter med uttalte luftvegssymptomer. Smitterisiko kan også være knyttet til prosedyrer eller behandling som involverer søl og sprut. Anbefalingen fra FHI er derfor:

Øyebeskyttelse vurderes ved langvarig kontakt og/eller kontakt med pasienter med uttalte luftvegssymptomer

Åndedrettsvern vurderes ved aerosolgenererende prosedyrer (AGP)

Andre risikofaktorer kan være helsepersonellets egen vaksinestatus og egen helsetilstand.

EK: På- og avkledning ved dråpesmitteregime inkludert visir

Hva er dråpesmitte

Dråpesmitte betyr at smittstoff overføres mellom personer via dråper som slynges ut ved hosting eller nysing. Smittestoffene kan deretter inhaleres eller bli deponert (avsatt) på slimhinner i øyne, nese eller munn.

Smittespredning via dråper kan også skje når en person kaster opp, eller fra sprut av kroppsvæsker.

Faktorer som har betydning for smitterisiko, er dråpestørrelse og avstand til smittekilden.

Konsentrasjonen av dråper avtar med økende avstand til kilden, ettersom de store dråpene raskt faller til bakken og konsentrasjonen av de mindre dråpene fortynnes i luften.

Dråpene kan også falle ned og forurense pasientnært utstyr.

Graden av dråpedannelse er individ- og aktivitetsavhengig. Skillet mellom dråpe- og luftsmitte er mer overlappende enn før covid-19-pandemien.

Pasientrommet

Gjennomføring av dråpesmitteregime krever enerom og eget toalett. Hvis rommet er uten toalett, kan det eventuelt reserveres et eget toalett utenfor isolasjonsrommet. Unødvendig utstyr fjernes fra rommet før pasienten legges inn. Døren merkes med smittetrekant.

Håndhygiene

God håndhygiene er det viktigste smitteforebyggende tiltaket. Håndhygiene skal alltid utføres før en tar på beskyttelsesutstyr, ved hanskebytte og før pasientrommet og slusen forlates.

Beskyttelsesutstyr

Bruk av hansker ved pasientnært arbeid, i kontakt med seng, utstyr og flater som kan være forurenset.

Beskyttelse av arbeidstøy og hud: Smittefrakk brukes ved pasientnært arbeid, i kontakt med seng, utstyr og flater som kan være forurenset.

Beskyttelse av munn og nese: Skal brukes i nær kontakt med den isolerte.

Beskyttelse av øyne: Visir bør brukes ved fare for sprut av infektiøst materiale.

Personlig beskyttelsesutstyr skal som hovedregel ikke tas ut av isolatet, men tas av før en forlater forgangen eller pasientrommet. Håndhygiene skal alltid utføres etter bruk av beskyttelsesutstyr.

Flergangsutstyr og engangsutstyr

Transport av utstyr inn i og ut av isoleringsenhet.

Rengjøring og desinfeksjon av flater, inventar og utstyr.

Arbeid i desinfeksjonsrom (skyllerom).

Tøy

Håndtering av tøy, inkl smittetøy.

Avfall

Smittefarlig avfall.

Restavfall som ikke har vært i direkte kontakt med infeksiøst materiale håndteres som vanlig restavfall (aviser, blomster, håndtørkepapir o.l.).

Flekkdesinfeksjon

Rengjøring og desinfeksjon av flater, inventar og utstyr.

Daglig renhold

Se renhold av rom.

Rengjøringsutstyr er rombundet, behandles som annet flergangsutstyr i isolat.

Daglig desinfeksjon

Hyppig berørte kontaktpunkter i isolasjonsrommet, med tilhørende bad og toalett, skal i tillegg til vanlig renhold desinfiseres daglig.

Transport av pasient ut av isolat

Unødig transport ut av rommet bør unngås. Når pasienten forlater isolatet pga undersøkelser eller annen behandling, skal flytting gjennomføres på en slik måte at risikoen for smitteoverføring til andre reduseres:

Pasienten skal ha rent tøy og sengetøy.

Sengegavler/sengehester desinfiseres (ren seng).

Bandasjer og bleier må være nyskiftet og sekresjon under kontroll.

Pasienten skal utføre håndhygiene før isolatet forlates.

Pasienter med kliniske symptomer fra luftvegene bruker munnbind ved transport gjennom fellesarealer dersom helsetilstanden tillater det.

Det er vanligvis ikke nødvendig at personalet bruker beskyttelsesutstyr utenfor isolatet.

Undersøkelsesavdelingene må informeres om isolasjonsregime og relevante tiltak i god tid før undersøkelsen. Unngå å la pasienten vente i fellesventerom.

Transportpersonell må informeres om isoleringsregime og relevante tiltak (først og fremst god håndhygiene).

Prøvetaking

Undersøkelsesutstyr behandles som annet flergangs-/engangsutstyr.

Søl på utsiden av prøveglass fjernes og prøveglasset desinfiseres. Se Blodprøvetaking ved isolasjonsregimer

Dokumenter

Pasientens papirer (kurve, rekvisisjoner o.a.) skal ikke bringes inn i isolat.

Bøker

Pasienten kan ikke låne bøker o.l. fra sykehusets bibliotek, med mindre disse kan kastes ved opphør av isolering.

Informasjon til besøkende hos pasient som er smitteisolert

Informasjon til pasient og pårørende ved isoleringsregime.

Opphør av isolasjon

Smittevask ( rengjøring ved opphør av isolasjon).

Interne referanser

1.2.9.3-04 Indikasjoner for isoleringsregimer

1.2.9.2.1-03 Beskyttelse av munn og nese

1.2.9.2.1-04 Beskyttelse av øyne

1.2.9.9-21 På- og avkledning ved dråpesmitteregime inkludert visir

1.2.9.3-05 Informasjon til pasient og besøkende ved isolering

1.2.9.3-14 Transport av utstyr inn og ut av isoleringsenhet

1.2.9.2-09 Rengjøring og desinfeksjon av flater, inventar og utstyr

1.2.9.3-13 Smittefarlig avfall

1.2.9.3-11 Smittevask ( rengjøring ved opphør av isolasjon)

Eksterne referanser

2.12.10.5 Isoleringsveilederen

3.2.9 Smitteverntiltak i helsetjenesten ved virale luftveisinfeksjoner inkludert covid-19